La Cordà de Paterna, la millor mostra de suport pública a les empreses i famílies que viuen de la pirotècnia
24/08/2021

# La Cordà de Paterna, la millor mostra de suport pública a les empreses i famílies que viuen de la pirotècnia

[![La Cordà de Paterna, la millor mostra de suport pública a les empreses i famílies que viuen de la pirotècnia](/images/noticias/2021/08/reunion-aepiro-xl.jpg)](/images/noticias/2021/08/reunion-aepiro-xl.jpg)

24.08.2021

*   El President de l'Associació Espanyola de la Pirotècnia (AEPIRO), José Luis Giménez ha destacat que “la celebració de la Cordà més potent i important d'Espanya, la Cordà de Paterna, és tota una mostra de suport a les famílies que viuen de la pirotècnia” i ha agraït “el compromís de l'Ajuntament amb la recuperació d'un sector que ha perdut entre el 85 i el 95% de la seua facturació”
*   L'Alcalde Juan Antonio Sagredo ha destacat “el suport incondicional de l'Ajuntament i de la Cordà de Paterna amb la indústria pirotècnica de la Comunitat Valenciana i d'Espanya” i ha destacat que “com Ciutat del Foc, la nostra responsabilitat és fer tot el permés per a generar ocupació, esperança i continuar cuidant de les nostres tradicions”

L'Alcalde de Paterna, Juan Antonio Sagredo i el President de l'Associació Espanyola de la Pirotècnia (AEPIRO), José Luis Giménez, juntament amb José Vicente Caballer, membre de l'Associació de Pirotècnics de la Comunitat Valenciana (PIROVAL), d'AEPIRO i gerent de l'empresa Germans Caballer, van mantindre ahir una trobada a l'Ajuntament de Paterna per a abordar la situació de la indústria pirotècnica valenciana i espanyola i la contribució de Paterna i de la seua Cordà a la supervivència i reactivació d'aquest sector industrial tan castigat per la pandèmia.

Durant la reunió, en la qual també va ser present la regidora de Foc, Teresa Espinosa, l'Alcalde Juan Antonio Sagredo els va traslladar el compromís i el suport del consistori i de la ciutat de Paterna a totes les empreses i famílies que treballen i viuen de la pirotècnia al mateix temps que els va emplaçar a continuar treballant junts, de la mà de l'administració paternera, per a retornar l'esperança a un sector que, en l'últim any, ha baixat un 95% la seua facturació.

“Com a Ciutat del Foc, bressol de la pólvora i de la millor Cordà del món, amb quasi 200 anys d'història, tenim la responsabilitat de continuar treballant i fent costat a la indústria pirotècnica, un dels sectors productius més tradicionals de la Comunitat Valenciana i que dóna sentit a una dels senyals d'identitat que més ens defineixen als paterners i paterneres: el foc”, ha afirmat el primer edil.

En aquest sentit. Sagredo també ha afegit que “el fàcil és no fer res, el responsable és fer tot el permés per a generar ocupació, esperança i continuar cuidant de les nostres tradicions”.

Per part seua, el President d'AEPIRO, José Luis Giménez ha manifestat que “estem molt agraïts a l'Ajuntament de Paterna per comprometre's amb la pirotècnia, ja que és fonamental el suport de l'Administració per a la recuperació d'un sector que ha perdut entre el 85 i el 95% de la seua facturació”.

Referent a això, ha destacat que “la celebració de la Cordà més potent i important d'Espanya, la Cordà de Paterna, és tota una mostra pública de suport a tantes empreses i famílies que viuen de la pirotècnia”.